ไฟแนนซ์ทูเดย์
&#8220;อย่าหลงสิ่งที่เป็นบ่อเกิดของความทุกข์ว่านั่นเป็นความสุข&#8221;
10 ส.ค. 2554

“อย่าหลงสิ่งที่เป็นบ่อเกิดของความทุกข์ว่านั่นเป็นความสุข” 
...ธนาคารรัฐที่กลายเป็นแหล่งสั่งสมนักบริหารหนุ่มไม่มีที่ไหนเกิน ธนาคารอาคารสงเคราะห์ (ธอส.) ภายใต้การบริหารจัดการของ วรวิทย์ ชัยลิมปมนตรี หนุ่มโสดวัยสี่สิบต้นๆ เมื่อมีการแต่งตั้ง อรฑา เจริญศิลป์ วัย 41 ปี ซึ่งถือว่าไต่บันไดเซียนเร็ว ปี 2548 ขยับเป็น ผู้อำนวยการฝ่ายบริหารการเงิน (เกรด 14) ก่อนเป็นผู้ช่วยกรรมการผู้จัดการและตอนนี้ขยับเป็นรักษาการ รองกรรมการผู้จัดการสายบัญชีและการเงินเป็น ซีเอฟโอแล้ว




อีกหน่อเป็นคนเก่ง เก่งทั้งคน เก่งทั้งการจัดการ ชนิดใครอยู่ใกล้เป็นต้องเคลิ้ม และถือเป็นผู้ที่ได้รับการเลื่อนตำแหน่งที่รวดเร็วจนพนักงานใน ธอส.มองแล้วต้องค้อนให้สักควั่กสองควั่ก เขาคือ ฉัตรชัย ศิริไล อายุ 35 ปี ขึ้นตำแหน่งผู้อำนวยสำนักกรรมการผู้จัดการ และรักษาการเลขานุการผู้บริหารระดับสูง ก่อนขยับเป็นผู้ช่วยกรรมการผู้จัดการ ล่าสุดอายุ 41 ปีเศษก็ขยับขึ้นรักษาการรองกรรมการสายงานสินเชื่อ
...โปรดจับตาอย่ากะพริบตั้งแต่วันที่ 1-21เม.ย. 2554 บริษัท ปตท.จะเปิดการสรรหาประธานเจ้าหน้าที่บริหารและกรรมการผู้จัดการใหญ่ แทน ประเสริฐ บุญสัมพันธ์ ที่จะหมดวาระลงใน ก.ย.นี้
งานนี้แม้ฝ่ายการเมืองจะผลักดันและส่ง ไกรฤทธิ์ นิลคูหา อธิบดีกรมพัฒนาพลังงานทดแทนและอนุรักษ์พลังงาน กรรมการ ปตท.ไปเป็นประธานกรรมการสรรหา แทนที่ “อำพน กิตติอำพน” ที่ดำรงตำแหน่งประธานกรรมการสรรหา จน “อำพน” น้อยใจหรือไม่ ไม่มีใครรู้ แต่ว่าอำพนได้ตัดสินใจลาออกจากบอร์ดบริษัท ปตท. ไปแล้ว
คู่ชิงที่ตีคู่กันมาเดิมมี 3 หน่อ หนึ่ง เทวินทร์ วงศ์วานิช ประธานเจ้าหน้าที่บริหารการเงิน ผ่านประสบการณ์ทำงานใน บริษัท ปตท. สำรวจและผลิตปิโตรเลียม หรือ ปตท.สผ. มาก่อน
คนที่สองคือ สุรงค์ บูลกุล อดีตรองกรรมการผู้จัดการหน่วยธุรกิจการค้าระหว่างประเทศบริษัท ปตท.ที่ถูกส่งไปเป็นประธานเจ้าหน้าที่บริหาร บริษัท ไทยออยล์ 
คนที่สามคือ ดร.ไพรินทร์ ชูโชติถาวร กรรมการผู้จัดการใหญ่ บริษัท ไออาร์พีซี
ตอนนี้คนนอกเพิ่มมาอีกหน่อ ชื่อ กรพจน์ อัศวินวิจิตร ประธานกรรมการบริษัท ไทยบรรจุภัณฑ์และการพิมพ์ และบอร์ดไทยออยล์โผล่เข้ามาชิง
แต่เชื่อมือเต๊อะถึงที่สุดคู่ชิงน่าจะมีอยู่แค่ เทวินทร์ กะ สุรงค์ หนุ่มใหญ่ผู้หาญกล้าทิ้งเงินเดือนห้าหมื่นบาทที่ธนาคารโลก มารับเงินเดือนเพียง 8,000 บาท ที่ ปตท. เมื่อช่วงปี 2526-2527 งานนี้พวกเดียวกันซัดกันมันหยด โดยมีข้าราชการที่กำกับดูแลและกระทรวงที่เป็นผู้ถือหุ้นถือหางกันคนละฝั่ง มันพะยะค่ะ